hotchpotch/miracl-hf-unified huggingface dataset:
Heli Parland
Heli Parland (o. s. "Gestrin"; 1915 Kangasala – 1963 Tukholma, Ruotsi) oli suomalainen ruotsin kielellä kirjoittanut runoilija. Hän oli vuodesta 1945 naimisissa kirjailija Ralf Parlandin kanssa. Pariskunta muutti vuonna 1948 pysyvästi Ruotsiin.
Jarl Ahrenberg
Jarl Gustaf Eyolf Ahrenberg(12. marraskuuta 1902 Viipuri – 28. joulukuuta 1967 Helsinki) oli suomalainen ruotsin kielellä kirjoittanut runoilija.
Saaret (alueyksikkö)
Saaret () eli Saarten alueyksikkö (Περιφερειακή ενότητα Νήσων, "Perifereiakí enótita Níson") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Salamiin kaupunki. Alueyksikön pinta-ala on 879 neliökilometriä ja asukasluku 74 651 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Pireuksen prefektuuri lakkautettiin ja jaettiin kahdeksi alueyksiköksi, Saarten alueyksiköksi ja Pireuksen alueyksiköksi. Alueyksikköön kuuluvat niin kutsutut Argo-Saroniset saaret, mukaan lukien Ateenan edustalla sijaitsevat Salamis ja Aígina, sekä muut Attikan hallintoalueeseen kuuluvat saaret, kuten kauempana Lakonian etelärannikolla sijaitseva, muutoin Jooniansaariin lukeutuva Kythera. Lisäksi alueyksikköön kuuluvat Attikan alueen Peloponnesoksen niemimaalla sijaitsevat osat Troizína ja Méthanan niemi.
Alueyksikkö jakaantuu kahdeksaan kuntaan seuraavasti:
Axel Barck
Axel Reinhold Barck (5. elokuuta 1881 Vaasa – 28. marraskuuta 1968 Kotka) oli suomalainen ruotsin kielellä kirjoittanut kirjailija.
Axel Barckin vanhemmat olivat Carl Barck (1849–1932) ja Maria Sparf (1845–1897). Hän kävi seitsemän luokkaa Vaasan ruotsalaista lyseota ja suoritti postivirkamiestutkinnon 1908. Barck oli Kristiinankaupungin posti- ja lennätinkonttorin johtaja 1928–1934 ja Kotkan posti- ja lennätinkonttorin johtaja 1934–1949. Barck oli myös Postitorvi-lehden päätoimittajana 1928–1943.
Tanssiteatteri Vilya
Tanssiteatteri Vilya on helsinkiläisten tanssijoiden vuonna 2006 perustama tanssiteatteri, joka tuottaa vuosittain 1-2 teosta. Ryhmä on viime vuosina keskittynyt suomalaisten klassikkoteosten uusiin tulkintoihin. Teosten liikekieli on yhdistelmä nykybalettia, nykytanssia ja teatteria, ja koreografiat ovat Tuuli-Maaria Louhensalo-Lindströmin.
Kálamos
Kálamos () voi viitata seuraaviin Kreikan paikkoihin:
Kálamos (Kythera)
Kálamos () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 223 (vuonna 2011).
Kálamos on osa Chóran eli Kytheran pääkylän kyläyhdyskuntaa ja sijaitsee Kytheran eteläosassa. Kylässä on ravintoloita ja majoituspalveluita. Kálamoksen ympäristössä harjoitetaan viininviljelyä. Kálamoksesta on matkaa lounaassa sijaitsevaan Kapsálin kylään noin kaksi kilometriä. Kylän lähellä sijaitsevat myös Fyrí Ámmoksen, Vrouléan ja Chalkóksen uimarannat sekä Johannes Teologin (Ágios Ioánnis Theológos) kirkko.
Aku Visala
Aku Olavi Visala on suomalainen teologian tohtori. Hän on kirjoittanut yhdessä Olli-Pekka Vainion kanssa teoksen "Johdatus uskonnonfilosofiaan" (Kirjapaja, 2011).
Visala toimii tutkijana Helsingin yliopistossa ja Notre Damen yliopistossa Yhdysvaltain Indianassa. Aiemmin hän oli vierailevana tutkijana Oxfordin yliopistossa. Hän on uskonnonfilosofi, joka tutkii moraalin ja tietoisuuden evoluutiota.
Visalan uskonnonfilosofian alan väitös Helsingin yliopistossa vuonna 2009
voitti European Society for the Study of Science and Theologyn tutkimuspalkinnon. Visala on
kirjoittanut myös nykyajan ateismista. Hänen mukaansa on epäselvää, mikä ateistien jumalakuva on. Hänestä ateistien pitäisi ensin määritellä, mikä jumala on, ennen kuin voisivat todeta, etteivät häneen usko.
Sirpale (lehti)
Sirpale oli suomalainen Oulussa vuosina 1927–1976 ilmestynyt lukemistolehti. Lehden perustaja oli Juho Henrik (Hannes) Haikala, ent. Hekkala. Lehteen kirjoittivat muun muassa Seppo Tuisku, Juhani Salomaa ja Jorma Kurvinen. Kaarina Kaarna julkaisi nimimerkillä "Kleopatra" romaaninsa Katariina ja Munkkiniemen kreivi alun perin jatkokertomuksena Sirpale-lehdessä.
Rautatiekirjakaupan irtonumeromyynnissä Sirpale oli vuonna 1933 sijalla 3, vuonna 1943 sijalla 10, vuonna 1953 sijalla 13, vuonna 1963 sijalla 47 ja vuonna 1973 sijalla 49. Lehden ilmestyminen päättyi kun samoin Oulussa ilmestynyttä Perjantai-lehteä kustantanut "Perjantai ky" osti Sirpaleen 1976.
Kat Falls
Kat Falls on yhdysvaltalainen kirjailija, joka on kirjoittanut (toistaiseksi vuonna 2012) kaksi kirjaa: "Veden alla" ja "Vastavirta".
Erkki Kauppila – Lehtimies ja eurokommunisti
Erkki Kauppila – Lehtimies ja eurokommunisti on vuonna 2012 ilmestynyt Kansan Uutisten päätoimittajan Erkki Kauppilan kesken jääneiden muistelmien pohjalta toimitettu teos. Teoksen ovat toimittaneet Noora Kauppila ja Pekka Tuominen.
Muistelmissa käydään läpi Kauppilan tie kiiminkiläisestä mökinpojasta puoluetoimitsijaksi ja toimittajaksi, jolle uralle hän haaveili jo nuoresta pitäen. Teos kuvaa hänen elämäänsä niin yksityishenkilönä kuin poliitikkona ja lehtimiehenäkin. Kauppila kuvaa suhteiden katkeamista Moskovaan ja kertoo tilanteesta, jolloin puolue tuomitsi Tšekkoslovakian miehityksen Kauppilan muotoilemin sanoin. Kauppila on sitä mieltä, että juuri miehitys nosti taistolaiset vahvoiksi. Tuki Neuvostoliitolle oli ansio, jolla meritoitua. Helsingin kilteimmäksi kommunistiksi sanottu Kauppila piirtää kriitikon mukaan itsestään koruttomasti todenmukaisen kuvan
Mariankirkko (Krakova)
Mariankirkko () on Puolassa Krakovan "Rynek Główny"-torin laidalla sijaitseva kirkko. Kirkossa on kaksi jyhkeää tornia, jotka ovat korkeudeltaan ja malliltaan erilaiset. Tarinan mukaan tornit suunnittelivat veljekset, joista lopulta toinen surmasi hienomman tornin rakentaneen veljensä. Kirkossa on 1400-luvulla Veit Stossin tekemä alttariveistos.
Nyrjähdys
Nyrjähdys on äkillisen voiman aiheuttama nivelsiteiden ja nivelen vaurio, revähdys tai venähdys. Vamma aiheuttaa verenvuotoa ihonalaiseen kudokseen. Kivun lisäksi vamma-alueelle kerääntyy nestettä, ja se turpoaa.
Shirley Cawley
Shirley Cawley (s. 26. huhtikuuta 1932 Croydon) on brittiläinen entinen yleisurheilija, joka kilpaili pituushypyssä.
Cawley voitti pronssia Helsingin olympiakisojen naisten pituushypyssä tuloksella 592, joka oli hänen uransa paras tulos. Vuoden 1954 Euroopan-mestaruuskilpailuissa hän sijoittui seitsemänneksi.
Vihti Ski Center
Vihti Ski Center on hiihtokeskus Vihdissä Uudellamaalla Ojakkalassa. Vihti Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kahvila. Sen rinne oli nykyään Vihti Ski Centerin toimitusjohtajana toimivan alppihiihtäjä Sami Uotilan kotirinne hänen aktiiviurallaan.
Vihti Skin yhteydessä toimii myös vuonna 2000 avattu Vihti Golf Center sekä vuonna 2017 avattu teemapuisto PuuhaPark.
Miia Haavisto
Miia Kaarina Haavisto (s. 20. kesäkuuta 1972) on suomalainen dokumenttielokuvien ohjaaja, tuottaja ja käsikirjoittaja. Haavisto toimii Helsinki-filmi Oy:n toimitusjohtajana.
Haavisto on toiminut Suomen elokuvasäätiön tuotantoneuvojana (2004-2010), itsenäisenä vastuualueenaan tukipäätösten tekeminen dokumenttielokuvan, lyhytelokuvan, animaatioelokuvan ja joinakin vuosina televisiosarjojen tukipäätöksistä. Vuosina 2001-2003 hän työskenteli Suomen Elokuvaohjaajaliitto SELO ry:n historian ensimmäisenä toiminnanjohtajana. Haavisto on työskennellyt myös lakimiehenä, avustavana lakimiehenä, toimittajana, asiantuntijalukijana, ja luennoitsijana. Haavisto on myös vuonna 2017 ensi-iltansa saavan elokuvan Tuntematon sotilas tuotantoyhtiön Elokuvaosakeyhtiö Suomi 2017 Oy:n toimitusjohtaja.
Koulutukseltaan Haavisto on taiteen kandidaatti (2004) Taideteollisesta korkeakoulusta pääaineenaan dokumenttielokuvaohjaus sekä oikeustieteen kandidaatti (1999) Helsingin yliopistosta. Haavisto on elokuvatuotannon jatko-opiskelija Aalto-yliopistossa. Hän on naimisissa ja hänellä on kaksi lasta.
Catherine Hardy
Catherine ”Cathy” Hardy (8. helmikuuta 1930 Carrollton, Georgia – 8. syyskuuta 2017) oli yhdysvaltalainen yleisurheilija. Hän kilpaili naisten sadan metrin juoksussa, 200 metrin juoksussa ja 4 × 100 metrin viestijuoksussa vuoden 1952 kesäolympialaisissa Helsingissä. Viestissä hän muodosti kultaa voittaneen joukkueen yhdessä Mae Faggsin, Barbara Jonesin ja Janet Moreaun kanssa. Henkilökohtaisilla matkoilla Hardy karsiutui ennen finaalia.
Ursula Knab
Ursula Knab (Schlicksupp, 22. marraskuuta 1929 Heidelberg, Baden-Württemberg – 23. toukokuuta 1989 Karlsruhe, Baden-Württemberg) oli saksalainen yleisurheilija, jonka päälaji oli pikajuoksu.
Hän urheili Saksan liittotasavallan joukkueessa Helsingin olympiakisoissa 1952 4 × 100 metrin viestissä, jossa hän voitti hopeaa joukkuetovereinaan Maria Sander, Helga Klein ja Margarete Petersen. Samoissa kisoissa hän juoksi myös 200 metrin kilpailussa jääden välierässään seitsemänneksi.
Rantapallo.fi
Rantapallo.fi on suomalainen matkailun erikoissivusto, joka aloitti toimintansa vuonna 2007. Sivustolla julkaistaan kohdeoppaita, matkavinkkejä ja matkailualan uutisia.
Lukijoiden käytettävissä on myös erilaisia matkahakuja ja sivusto toimii blogiportaalina matkailuaiheisille blogeille. Rantapallon viikoittainen lukijamäärä on noin 400 000. Rantapallo on Suomen suurin matkailuaiheinen sivusto ja sen kävijäennätys on 500 000 yksittäistä kävijää viikossa.
Sivuston on perustanut toimitusjohtaja Jani Uljas. Rantapallon sisältöpäällikkö on Inka Khanji ja sivuston mediamyynnistä vastaa Milla Himberg. Portaalin omistaa Rantapallo Oy, joka on Alma Median omistuksessa. Rantapallo Oy:n toimintaan kuuluu myös omatoimimatkailuun keskittyvä Pallontallaajat.net-sivusto. Rantapallo.fi toimii jokavuotisten Matkamessujen mediakumppanina.
Rantapallon matka-artikkelit ja kohdeoppaat antavat tietoa eri matkakohteista ja vinkkejä matkan suunnitteluun. Sivustolla julkaistaan myös matkailuaiheisia artikkeleja sekä kokemuksia matkakohteista eri puolilla maailmaa.
Rantapallo.fi-sivuston äkkilähtöhaun avulla voi vertailla hintoja ja etsiä edullisia matkatarjouksia eri matkatoimistojen viime hetken tarjouksista. Äkkilähtöjen lisäksi Rantapallossa voi vertailla myös lentoja, hotelleja, vuokra-autoja, risteilyjä sekä lento ja hotelli -paketteja. Rantapallo ei ole matkatoimisto, vaan varausvaiheessa käyttäjä siirtyy hintavertailusta matkatoimiston tai lentoyhtiön sivuille.
Kuka vain voi perustaa matkailuaiheisen blogin Rantapalloon. Yhteensä Rantapallo.fi:ssä on yli sata aktiivista matkablogia.
Alfredo Bonanno
Alfredo Bonanno (s. 1937, Catania) on italialaissyntyinen anarkisti
Bonanno on ollut useita kertoja vankilassa Italiassa. Hän sai 18 kuukautta vankeutta kirjan "Aseistettu Riemu" kirjoittamisesta. Vuonna 2003 hänet tuomittiin kuudeksi vuodeksi vankeuteen "aseellisesta ryöstöstä", mutta hänet vapautettiin ennenaikaisesti "terveyssyistä".
Alfredo Tinoco
Alfredo Tinoco (s. 13. maaliskuuta 1934 Villa Carbon) on meksikolainen entinen yleisurheilija, joka kilpaili keskimatkojen juoksussa, estejuoksussa ja kestävyysjuoksussa.
Tinoco voitti vuonna 1959 pronssia Pan-Amerikan kisoissa 3 000 metrin estejuoksussa ja sijoittui samoissa kisoissa 5 000 metrin matkalla neljänneksi sekä 1 500 metrillä viidenneksi. Hän sai Keski-Amerikan ja Karibianmeren kisoissa 1959 kultaa 3 000 metrin esteistä ja hopeaa 1 500 metriltä. Tinoco osallistui estejuoksussa Rooman olympialaisiin 1960, joissa hän karsiutui ensimmäisellä kierroksella jäätyään eränsä kymmenenneksi eli viimeiseksi.
Tinocon ennätys 3 000 metrin estejuoksussa on 8.58,0 vuodelta 1959.
Denys Kostjuk
Denys Kostjuk (; s. 13. maaliskuuta 1982 Pervomaisk) on ukrainalainen maantiepyöräilijä. Hän ajaa Kolss-BDC Teamissa.
Kostjuk on ajanut ammattilaisena vuodesta 2004 lähtien ja muun muassa voittanut maansa mestaruuden 2007 ja 2013 sekä Donetskin GP-kilpailun vuosina 2007 ja 2008. Hän kilpaili Pekingin olympialaisissa 2008, joissa hän oli aika-ajon 36. ja sijoittui maantieajossa 76:nneksi. Vuonna 2011 Kostjuk oli Ranskan ympäriajon 153. ja sijoittui MM-kisojen 23:nneksi maantieajossa. Hän voitti Race Horizon Parkin ensimmäisen kilpailun 2013 ja kolmannen kisan 2014.
Kostjuk on naimisissa kolmiloikan maailmanmestari Olha Saladuh’an kanssa
Livádi (Kythera)
Livádi (; ) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 77 (vuonna 2011).
Livádi sijaitsee Kytheran eteläosassa. Se muodostaa laajemman kyläyhdyskunnan (Τοπική Κοινότητα Λιβαδίου, "Topikí Koinótita Livadíou"), johon kuuluvat varsinaisen Livádin kylän lisäksi Áno Livádi, Katsoúni, Lourantiánika ja Travasariánika. Koko yhdyskunnan väkiluku on 464.
Livádin kylä on rakennettu laaksoon, jossa harjoitetaan viinin ja vihannesten viljelyä. Lisäksi laaksossa kasvaa oliivipuita. Maanviljelijöitä eri puolilta saarta saapuu kerran viikossa myymään tuotteitaan kylän pääkadulle. Kylässä on ravintoloita, kahviloita ja majoituspalveluita. Livádissa sijaitsee Agíos Andréaksen kirkko, joka on rakennettu Bysantin-valtakaudella ja on yksi saaren suurimmista. Livádin läheisyydessä sijaitsee Balkanin niemimaan alueen suurin kivisilta, Katoúnin silta. Se on rakennettu Kytheran kuuluessa Britanniaan. Káto Livádissa toimii bysanttilaista taidetta, kuten ikoneja ja freskoja sekä erilaisia kirkkoesineitä esittelevä bysanttilainen museo.
Paul Durin
Paul Joseph Durin (3. tammikuuta 1890 Maubeuge – 24. toukokuuta 1955 Maubeuge) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia saaneeseen joukkueeseen. Hän oli aiemmin sijoittunut joukkueineen viidenneksi vuoden 1908 kesäolympialaisissa Lontoossa.
Uskonto ja politiikka Lähi-idässä
Uskonto ja politiikka Lähi-idässä on vuonna 2002 ilmestynyt Hannu Juusolan ja Heidi Huuhtasen toimittama kirja. Teoksen kustansi Gaudeamus.
Émile Bouchès
Émile Bouchès (3. heinäkuuta 1896 Maubeuge – 12. kesäkuuta 1946 Maubeuge) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.
François Gangloff
François Lucien Gangloff (11. heinäkuuta 1898 Bischheim – 16. maaliskuuta 1979 Strasbourg) oli ranskalainen voimistelija. Hän kilpaili vuoden 1924 kesäolympialaisissa Pariisissa ja sai siellä hopeaa sekä joukkuekilpailussa että sivuttaishypyssä.
Satymkul Džumanazarov
Satymkul Džumanazarov (, 17. syyskuuta 1951 Bogoslovka, Kara-Buuran raion, Kirgisia – 2. huhtikuuta 2007 Biškek, Kirgisia) oli neuvostoliittolainen maratonjuoksija.
Džumanazarov sijoittui vuoden 1978 Prahan EM-kisoissa yhdenneksitoista.
Kaksi vuotta myöhemmin Džumanazarov juoksi uudeksi Kirgisian-ennätykseksi 2.11.16, jolla sijoittui Neuvostoliiton-mestaruuskisoissa toiseksi. Samalla hän selviytyi monien länsimaiden boikotoimiin vuoden 1980 Moskovan kesäolympialaisiin, joissa saavutti pronssimitalin.
Vuoden 1981 Tokion maratonilla hän sijoittui viidenneksi.
Albert Séguin
Albert Séguin (8. maaliskuuta 1891 Vienne – 29. toukokuuta 1948 Villefranche-sur-Saône) oli ranskalainen voimistelija, joka kilpaili vuoden 1924 kesäolympialaisissa Pariisissa ja voitti kultamitalin sivuttaishypyssä. Lisäksi hän sai siellä hopeaa joukkuekilpailusta ja köysikiipeilystä.
Eurocup Formula Renault 2.0 -kausi 2012
Eurocup Formula Renault 2.0 -kausi 2012 oli 22. kausi nykyiselle Eurocup Formula Renault-sarjalle. Kausi alkoi Espanjan Alcañizin radalla ja päättyi Espanjan Barcelonassa. Sarjan mestaruuden voitti belgialainen Stoffel Vandoorne. Toiseksi sijoittui venäläinen Daniil Kvjat ja kolmanneksi brittiläinen Oliver Rowland.
Kauden 2012 kalenteri julkaistiin 10. lokakuuta 2011 Silverstonen kilpailu pudotettiin kalenterista ja tilalle tuli uusi Moskovan kilpailu.
Léon Delsarte
Léon Delsarte (19. marraskuuta 1893 Valenciennes – 24. tammikuuta 1963 Valenciennes) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia ja vuoden 1924 kesäolympialaisissa Pariisissa hopeaa saaneeseen joukkueeseen.
Uskonto ja ihmismieli
Uskonto ja ihmismieli: Johdatus kognitiiviseen uskontotieteeseen on vuonna 2008 ilmestynyt Kimmo Ketolan, Ilkka Pyysiäisen ja Tom Sjöblomin toimittama kirja kognitiivisesta uskontotieteestä. Teoksen kustansi Gaudeamus.
Arthur Hermann
Arthur Alfred Hermann (16. lokakuuta 1893 Mulhouse – 28. maaliskuuta 1958 Belfort) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia ja vuoden 1924 kesäolympialaisissa Pariisissa hopeaa saaneeseen joukkueeseen.
Veijo Heiskanen
Veijo Heiskanen (s. 18. elokuuta 1959 Kuopio) on pitkään Ruotsissa vaikuttanut suomalainen raviohjastaja ja -valmentaja. Hän pitää omaa valmennustallia Åbyn raviradan lähistöllä Göteborgin kupeessa. Heiskasella on sekä Suomen että Ruotsin kansalaisuus.
Kuopiossa kotoisin oleva Heiskanen ajoi ensimmäiset lähtönsä Suomessa jo 16-vuotiaana ja saavutti ensimmäiset suurkilpailuvoittonsa 17 vuoden iässä. Hän oli vasta 19-vuotias ohjastaessaan Uno Boyta Pariisin Vincennesissä järjestettävässä Prix d'Amériquessa, jota pidetään maailman suurimpana ravikilpailuna.
Vuonna 1981 Heiskanen joutui Oulun Äimärautiolla vakavaan onnettomuuteen. Kiinnityksistään irronnut apuaisa lävisti hänen alavatsansa ja osui lähes Heiskasen sydämeen. Vuonna 1984 hän sai täyteen tuhat voittoa ja pääsi Tuhannen voiton klubiiin kaikkien aikojen nuorimpana suomalaisohjastajana.
Veijo Heiskanen siirtyi Ruotsiin 1980-luvun puolivälissä ja on noussut yhdeksi Ruotsin arvostetuimmista ravivalmentajista. Ruotsin hevosurheilutoimittajat valitsivat hänet vuoden valmentajaksi vuonna 1999. Rahallisesti Heiskasen huippuvuodet ovat olleet 2001 ja 2002, jolloin hänen valmennettavansa ansaitsivat radoilta yli 24 miljoonaa kruunua.
Vuonna 2005 Heiskanen ilmoitti lopettavansa raviurheilun terveydellisistä syistä ja sulkevansa 14 henkeä työllistäneen tallinsa. Hän kuitenkin aloitti valmennustoiminnan uudelleen muutamaa vuotta myöhemmin.
1980-luvun lopulla Heiskanen ajoi jonkin aikaa amerikkalais-ruotsalaista Mack Lobellia, jota pidetään yhtenä maailman kaikkien aikojen parhaimmista ravihevosista. Hänen uransa alkuvuosien menestyneimpiä ohjastettavia oli Antti Savolaisen valmentama kuuluisa Keystone Patriot, jota Heiskanen ajoi 1980-luvun alussa. Hän voitti hevosella useita kotimaisia suurkilpailuja sekä ulkomailla muun muassa Prijs der Gigantenin Hollannissa, Sweden Cupin Solvallassa ja Lotteria-ajon Napolissa.
Tunnetuin Heiskasen omista hevosista on ollut vuoden 2006 Elitloppet-voittaja Conny Nobell, jonka toinen omistaja oli ruotsalaisohjastaja Björn Goop. Hänellä on myös ollut yhteinen kilpahevonen Kimi Räikkösen kanssa.
Jean Gounot
Jean Gounot (9. huhtikuuta 1894 Nevers – 16. tammikuuta 1978 Villeneuve-Saint-Georges) oli ranskalainen voimistelija. Hän sai vuoden 1924 kesäolympialaisissa Pariisissa hopeamitalit joukkuekilpailussa ja sivuttaishypyssä. Hän kilpaili myös vuoden 1920 kesäolympialaisissa Antwerpenissä ja vuoden 1928 kesäolympialaisissa Amsterdamissa, joista ensin mainitussa hän sai pronssia moniottelussa (yksilökilpailu).
Kuparisonni
Kuparisonni on muinainen kreikkalainen kidutus- ja teloituslaite. Kyseessä oli ontto kuparisonnipatsas, jonka sisään uhri työnnettiin. Kuparisonnin alapuolelle sytytettiin tuli, joka kuumensi sen aiheuttaen uhrin kivuliaan kärventymisen kuparisonnin sisällä.
Diodoros Sisilialaisen mukaan ateenalainen Perillos kehitti kuparisonnin ja esitteli sen Falariille, Akragaan tyrannille, uutena mahdollisuutena teloittaa rikollisia. Falaris kiinnostui ajatuksesta ja halusi, että kuparisonni suunnitellaan siten, että siitä lähtevä savu nousisi patsaan sieraimista vihaisten puuskahdusten tavoin, ja uhrin tuskanhuudot muuntautuisivat erilaisten putkien ansiosta vihaisen sonnin mylvinnäksi. Legendan mukaan uhrin poltetut luut ”loistivat kuin jalokivet ja niistä tehtiin rannekoruja”. Halutessaan testata kuparisonnin äänen toimivuutta Falaris työnsi Perilloksen oman keksintönsä sisälle ja kuparisonnin alle sytytettiin tuli. Perillos ei kuitenkaan menehtynyt kuparisonnin sisälle, vaan hänet vapautettiin, ja Perilloksen yhä haaveillessa saavansa palkkion keksinnöstään, työnsi Falaris hänet vain kuitenkin kuolemaansa alas mäen huipulta. Falariksen itsensä kerrotaan kuitenkin saaneen surmansa kuparisonnissa, kun hänet syrjäytti Telemakhos. Tämän jälkeen vihattu kuparisonni heitettiin tarinan mukaan kielekkeeltä mereen.
Kanerva (laulaja)
Kanerva (oik. Kanerva Pasanen, s. 6. helmikuuta 1982 Helsinki) on suomalainen laulaja-lauluntekijä.
Kanerva on aloittanut soolouransa vuonna 2009 esittäen omia suomenkielisiä kappaleitaan yhtyeensä kanssa, sekä soolona itseään kitaralla säestäen. Vuonna 2011 Kanerva julkaisi ensi-EP:nsä, jonka kappale ""Herra Heinäkuu"" soi muun muassa Radio Suomessa ja Radio Helsingissä. Samana vuonna Kanerva lauloi myös Pussikaljaelokuvan avauskappaleen. Marraskuussa 2012 julkaistiin Kanervan single ""Kaksi poikaa"".
Kanervan musiikki on suomenkielistä folkrockia, joka on saanut vaikutteita amerikkalaisesta lauluntekijäperinteestä, mm. Suzanne Vegalta.
Kanerva on valmistunut ammattikorkeakoulusta elokuva- ja tv-käsikirjoittajaksi. Hänen esikoisnäytelmänsä "Jos oisin jo iso" sai kantaesityksensä Teatteri Vantaassa vuonna 2010.
Kanerva julkaisee maaliskuussa 2018 debyyttialbumin Paritanssi. Levyn tuottavat yhdessä Kanerva ja Hannu Pikkarainen ja levyn julkaisee Texicalli Records. Levyltä on julkaistu muutama single jotka ovat nimeltään "Kypsiä marjoja", "Muiden onni" ja "Joutomaat".
Kanerva myös sanoittaa biisejä muille artisteille.
Manlio Pastorini
Manlio Pastorini (5. toukokuuta 1879 – 8. huhtikuuta 1942 Firenze) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli mukana joukkuekilpailussa voittamassa kultaa.
Vuoden 1906 kesäolympialaisissa eli Välikisoissa Ateenassa Pastorini kuului pronssia saaneeseen joukkueeseen.
Ernst Reckeweg
Ernst Heinrich Dietrich Reckeweg (18. huhtikuuta 1873 Ovenstädt, Saksa – ?) oli yhdysvaltalainen voimistelija. Hän kilpaili vuoden 1904 kesäolympialaisissa Saint Louisissa ja voitti siellä kultaa joukkuekilpailussa Philadelphia Turngemeinde -joukkueen jäsenenä.
Reckeweg muutti Yhdysvaltoihin vuonna 1890 ja oli ammatiltaan pianonvirittäjä.
Stiina Jean
Stiina Jean on suomalainen laulaja, joka osallistui Eurovision laulukilpailun 2002 Suomen karsintaan. Stiina on toiminut myös taustalaulajana eri levyillä.
Yhdysvaltain liikenne
Yhdysvaltain liikenne kulkee pitkin teitä, rautateitä, vesiväyliä ja ilmateitse. Lyhyillä matkoilla tärkein kulkuneusvo on henkilöauto, pitemmillä matkoilla lentoliikenne on merkittävässä asemassa.
Autolla on ollut merkittävä osa Yhdysvaltain kaupungistumisessa ja se on pääasiallinen kulkuneuvo useimmille. Liittovaltio suunnitteli osavaltiosta toiseen tärkeimpien kaupunkien välillä kulkevien nopeiden moottoriteiden Interstate Highway -järjestelmää 1930-luvulta asti. Ensimmäiset tieosuuden rakennettiin 1940-luvulla, mutta koko verkosto valmistui vasta 2000-luvun alussa. Teiden liittymät on numeroitu, joko järjestyksessä lännestä itään ja etelästä pohjoiseen, tai tien alkupisteestä lasketun mailimäärän mukaan. Järjestelmän pisimmät tiet ovat I-90 Seattlesta Bostoniin ja I-80 San Franciscosta New Jerseyn Teaneckiin; kumpikin näistä on noin 5 000 km pitkä. Ajokortin saamisen edellytykset vaihtelevat osavaltioittain. Toisaalla ajokortti-ikä on 16, toisaalla 18 vuotta, ja joissakin osavaltioissa ajo-opetuksen voi aloittaa jo 14-vuotiaana.
New Yorkin metro on yksi maailman käytetyimmistä maanalaisista liikenneverkostoista, nykyisin kuudennella sijalla Tokion, Moskovan, Soulin, Shanghain ja Pekingin jälkeen. Rautatie on henkilöliikenteessä asukaslukuun nähden varsin vähän käytetty. Rautateitä maassa on 240 000 kilometriä. Sen pääasiallinen käyttötarkoitus on rahtiliikenne. Amtrak hoitaa pitkän matkan matkustajaliikennettä, mutta monissa suurissa kaupungeissa on lisäksi lähijunaliikennettä. Pitkän matkan linja-autoyhtiöistä tunnetuin on Greyhound.
Lyhyet matkat tehdään yleensä henkilöautoilla, pitkät lentokoneilla. Matkustajamäärillä mitattuna 17 maailman 30:stä vilkkaimmasta lentoasemasta on Yhdysvalloissa, mukaan lukien maailman vilkkain Atlantan kansainvälinen lentoasema Hartsfield-Jackson. Rahtimäärillä mitattuna 11 maailman 30:stä vilkkaimmasta lentokentästä oli Yhdysvalloissa, mukaan lukien maailman toiseksi vilkkain Memphisin kansainvälinen lentoasema. Kaikkiaan Yhdysvalloissa on 15079 lentokenttää, enemmän kuin missään muussa maailman valtiossa.
Yhdysvaltojen kauppalaivastoon kuuluu 418 alusta. Lisäksi yli 700 muihin maihin rekisteröityä alusta on yhdysvaltalaisessa omistuksessa. Suurimmat rahtisatamat ovat Baton Rouge, Corpus Christi, Houston, Long Beach, Los Angeles, New Orleans, New York, Plaquemines, Tampa ja Texas City. Risteilyalusten lähtöpaikkoina toimivat Miami (2,03 miljoonaa matkustajaa vuonna 2009, Florida), Port Everglades (1,3 miljoonaa, Florida), Port Canaveral (1,2 miljoonaa, Florida), Seattle (430 000, Washington) ja Long Beach (415 000).
James Zealey
James Edward Zealey (7. maaliskuuta 1868 Mile End – 1934 Paddington) oli brittiläinen jalkapalloilija, joka edusti Upton Park FC:ia. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa ja teki yhden maalin. Hän oli varsinaiselta ammatiltaan lukkoseppä.
Thoralf Hagen
Thoralf Hagen (22. syyskuuta 1887 Oslo – 7. tammikuuta 1979 Oslo) oli norjalainen soutaja. Hän edusti Christiania Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia sekä perämiehellisessä nelikossa että kahdeksikossa.
Tollef Tollefsen
Tollef Tollefsen (2. kesäkuuta 1885 Stavanger – 28. maaliskuuta 1963 Stavanger) oli norjalainen soutaja, joka edusti Stavanger Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia kahdeksikossa.
Giovanni Scatturin
Giovanni Scatturin (30. toukokuuta 1893 Venetsia, Italia – 11. lokakuuta 1951 Rosario, Argentiina) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Vuoden 1924 kesäolympialaisissa Pariisissa hän kilpaili jälleen siinä ja sai hopeaa.
Ercole Olgeni
Ercole Olgeni (11. joulukuuta 1883 Venetsia – 14. heinäkuuta 1947 Venetsia) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Kesäolympialaisissa 1924 Pariisissa hän kilpaili jälleen siinä ja sai hopeaa.
Pietro Annoni
Pietro Annoni (14. joulukuuta 1886 Milano – 19. huhtikuuta 1960 Milano) oli italialainen soutaja. Hän kilpaili vuoden 1920 kesäolympialaisissa Antwerpenissä ja sai siellä hopeaa kaksikossa.
Erminio Dones
Erminio Dones (14. huhtikuuta 1897 Milano – 25. huhtikuuta 1945) oli italialainen soutaja. Hän vuoden 1920 kesäolympialaisissa Antwerpenissä ja sai siellä hopeaa kaksikossa.
Carl Folcker
Carl Wilhelm Folcker (28. maaliskuuta 1889 Filipstad – 3. heinäkuuta 1911 Karlstad) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
The (International) Noise Conspiracy
The (International) Noise Conspiracy (lyhennetty T (I) NC) on ruotsalainen rock-yhtye, joka perustettiin Uumajassa vuoden 1998 loppupuolella. Yhtye koostuu Dennis Lyxzénistä (laulu), Inge Johanssonista (basso), Lars Strömbergistä (kitara) ja Ludwig Dahlbergistä (rummut). Yhtye on ottanut vaikutteita punkista ja garage rockista, ja tullut tunnetuksi sen vasemmistolaista poliittista kantaa ottavilla kappaleillaan. Vuoteen 2004 saakka kitaristi/urkuri/kosketinsoittaja Sara Almgren oli yhtyeessä mukana.
Nykyisin vokalisti Lyxzén laulaa myös yhtyeessä AC4.
Andreea Acatrinei
Andreea Roxana Acatrinei (s. 7. huhtikuuta 1992 Brașov) on romanialainen telinevoimistelija. Hän kilpaili vuoden 2008 kesäolympialaisissa Pekingissä ja oli siellä mukana saamassa pronssia naisten joukkuekilpailussa.
Nuortti
Nuortti eli Nuorttijoki () on Tuulomajoen vesistöön kuuluva joki Savukoskella Lapissa Suomessa ja Ylä-Tuuloman kaupunkikunnassa Murmanskin alueella Venäjällä. Joki saa alkunsa Värriön luonnonpuiston rajalta Nuorttitunturin luota Suomen ja Venäjän rajalla ja virtaa Suomen puolella aluksi lounaaseen, sitten luoteeseen ja lopulta koilliseen ja ylittää sitten Venäjän rajan Korvatunturin eteläpuolella. Nuorttijoen suurimmat sivujoet Savukosken alueella ovat Tulppiojoki ja Sotajoki. Joen Suomen puoleinen osa kuuluu pääosin Urho Kekkosen kansallispuistoon. Venäjällä se laskee Ylä-Tuuloman tekojärveen, jonka alle on jäänyt aiempi Nuorttijärvi, josta Tuulomajoki saa alkunsa.
UnCollege
UnCollege on Dale Stephensin aloittama sosiaalinen liike, joka pyrkii muuttamaan käsityksen, jonka mukaan korkeakoulutus on ainoa tie menestykseen. Stephens ehdottaakin itseopiskelua korkeakoulutasolla, ja perusti nettisivun "uncollege.org" auttaakseen itseopiskelijoita verkostoitumaan, vaihtamaan vinkkejä ja löytämään töitä.
UnCollegen nettisivujen mukaan college eli korkeakoulu tai yliopisto ei itsessään ole huono, mutta omaa muun muassa seuraavia ongelmia:
Nettisivujen mukaan korkeakoulutuksen hyöty on siinä, että se todistaa opiskelijalla olevan tietyt pätevyydet ja kyvyn työskennellä toisten kanssa. UnCollege ehdottaa tällaisten avujen osoittamista muilla keinoilla. On huomioitava, että UnCollege käsittelee opiskelun taloudellisia ongelmia lähinnä Yhdysvaltojen kannalta. Suomessa opiskelu on ilmaista.
Uncollege.org
Nicolai Kiær
Nicolai Kiær (2. huhtikuuta 1888 Oslo – 29. toukokuuta 1934 Oslo) oli norjalainen voimistelija. Hän kilpaili vuoden 1908 kesäolympialaisissa Lontoossa, jossa hän oli mukana saamassa hopeaa joukkuekilpailussa.
Hän kuoli hukkumalla toukokuussa 1934.
Sigge Johannessen
Sigurd Erhardt Amandus "Sigge" Johannessen (9. tammikuuta 1884 Skien – 7. helmikuuta 1974 Skien) oli norjalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuekilpailussa.
Harald Hansen
Harald Hansen (14. maaliskuuta 1884 Kööpenhamina – 10. toukokuuta 1927 Aarhus) oli tanskalainen jalkapalloilija. Hän kilpaili vuoden 1908 kesäolympialaisissa Lontoossa ja vuoden 1912 kesäolympialaisissa Tukholmassa saaden molemmilla kerroiilla joukkueineen hopeaa. Hänen seuransa oli kööpenhaminalainen B.93.
Islamin käsikirja
Islamin käsikirja on vuonna 2004 ilmestynyt Jaakko Hämeen-Anttilan tietokirja islamista. Teoksen kustansi Otava.
Eugen Ingebretsen
Carl Eugen Ingebretsen (30. joulukuuta 1884 Oslo – 11. tammikuuta 1939 Oslo) oli norjalainen voimistelija. Hän voitti kultaa joukkuekilpailussa vuoden 1906 kesäolympialaisissa eli Ateenan välikisoissa. Lisäksi hän sai hopeaa joukkuekilpailussa vuoden 1908 kesäolympialaisissa Lontoossa ja pronssia joukkuekilpailussa (ruotsalainen systeemi) vuoden 1912 kesäolympialaisissa Tukholmassa.
Frithjof Olsen
Frithjof Olsen (30. marraskuuta 1883 Drammen – 22. helmikuuta 1922 Oslo) oli norjalainen voimistelija. Hän voitti kultaa joukkuekilpailussa vuoden 1906 kesäolympialaisissa eli Ateenan välikisoissa. Lisäksi hän sai joukkuekilpailussa hopeaa vuoden 1908 kesäolympialaisissa Lontoossa ja ruotsalaisen järjestelmän joukkuekilpailussa pronssia vuoden 1912 kesäolympialaisissa Tukholmassa.
Kookenkä
Kookenkä on suomalainen kenkäkauppaketju, joka on osa Keskoa. Ketju on yhdistelmä aikaisemmista K-Kenkä- ja Andiamo-kaupoista. Yhteensä kauppoja tulee olemaan 50 koko Suomessa. Jatkossa Andiamo-nimeä käytetään kaupan omasta kenkämallistosta.
Osvald Moberg
Karl Osvald ("Moppe") Moberg (14. syyskuuta 1888 Tukholma – 22. joulukuuta 1933 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
SlimBrowser
Flashpeak Slimbrowser on verkkoselain. Se oli ehdolla EU:n Microsoftilta vaatimassa Selainvalinta-päivitysikkunassa. Slimbrowser toimii Windows-käyttöjärjestelmissä, ja käyttää Trident-selainmoottoria.
Sivustoinformaation mukaan selain on käyttäjän tarpeiden mukaan muokattavissa ja siinä on erilaisia käytettävyyttä helpottavia ominaisuuksia. Artikkelin kirjoitushetkellä selainohjelman tuorein vakaa päivitysversio on 6.00. Slimbrowser on saavuttanut tunnustuspalkintoja.
Flashpeak on Yhdysvaltain Teksasissa toimiva tietoteknologian alan yritys. Sen päämaja on Austinissa.
Poliisi kertoo
Poliisi kertoo (aiemmin Pohjolan poliisi kertoo) on Pohjolan Poliisikirja Oy:n julkaisema kirjasarja, jota ilmestyi vuosittain vuodesta 1971 lähtien vuoteen 2015 saakka.
Kirjasarjan kirjat sisältävät artikkeleita todellisista rikoksista ja niiden tutkinnasta oikeuskäsittelyyn saakka. Ne on koottu eri Pohjoismaiden rikostutkijoiden ja syyttäjien kirjoittamina (Suomi, Ruotsi, Norja ja Tanska vuodesta 1971, Islanti vuodesta 2000 ja muut maat vuodesta 1973). Lisäksi artikkeleissa on usein myös valokuvia, esimerkiksi poliisin ottamia valokuvia rikospaikoista ja muuta rikostutkintamateriaalia. Kirjat käsittelevät rikostapausten ja niiden tutkimisen lisäksi myös yleisesti rikostutkinnan kehittymistä, poliisikoulutusta ja oikeusmenettelyitä.
Kirjojen tuotolla rahoitettiin Suomen Poliisin Urheiluliiton toimintaa. Virallinen kotimainen kilpailutoiminta kuitenkin loppui vuonna 2014, joka osaltaan vaikutti kirjasarjan lopettamiseen. Kirjaa myytiin ainoastaan puhelinmyyntinä, ja parhaimmillaan Pohjolan Poliisikirja Oy:llä oli lähes 50 puhelinmyyjää. Ensimmäiset suomenkieliset painokset olivat 13 000–14 000 kappaletta ja loppuvuosina noin 8 000 kappaletta. Kaupallisista syistä kirjoissa kerrottiin rikoksista ympäri Suomen.
Kirjasarja on julkaistu myös ruotsinkielisenä nimellä "Nordisk Kriminalkrönika". Ruotsissa, Norjassa ja Tanskassa sarjan viimeinen osa ilmestyi vuonna 2016.
Yli 40 vuoden aikana kirjoissa esiteltiin lähes 600 suomalaista rikostapausta. Moni kuuluisa rikostapaus on saanut oman artikkelinsa kirjassa, kuten Jammu Siltavuoren kaksoismurha, Oulun lentokonekaappaus, Jollaksen palkkamurha sekä Suomen ulkopuolella tapahtuneista Falunin verilöyly. Osa artikkeleista pohjautuu vähemmän tunnettuihin rikostapauksiin, jotka eivät välttämättä ole saaneet mainintoja mediassa.
Myös televisiosarja "Rikostarinoita Suomesta" perustuu suurimmalta osin "Poliisi kertoo" -kirjoissa esiintyneisiin artikkeleihin.
Poliisikirja Oy on julkaissut myös pokkarisarjan "Poliisi kertoo – Suomalaisia rikostapauksia", jota on julkaistu vuodesta 2001 lähtien. Pokkareihin on koottu suomalaisia rikostapahtumia "Poliisi kertoo" -kirjoista.
Axel Ljung
Harald Axel Fredrik Ljung (31. maaliskuuta 1884 Tukholma – 5. helmikuuta 1938 Tukholma) oli ruotsalainen voimistelija ja yleisurheilija. Hän kuului vuoden 1908 kesäolympialaisissa Lontoossa kultaa voittaneeseen joukkueeseen.
Ljung kilpaili myös vuoden 1906 kesäolympialaisissa eli Ateenan välikisoissa, jossa hän osallistui yleisurheiluun (100 m juoksu, 110 m aitajuoksu, vauhditon pituushyppy; viimeksi mainitussa 5. sija).
Ljung oli mukana vuonna 1908 AIK:n joukkueessa, joka juoksi 4 × 200 metrin viestijuoksun maailmanennätyksen 1.36,0. Ennätys pysyi voimassa 11 vuotta, kunnes Pennsylvanian yliopisto rikkoi sen vuonna 1919.
Rolf Johnsson
Rolf Vilhelm Oscar Johnsson (1. joulukuuta 1889 Tukholma – 3. kesäkuuta 1931 Uppsala) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
Olle Lanner
Olof Gustaf Reinhold "Olle" Lanner (30. joulukuuta 1884 Stora Tuna – 26. heinäkuuta 1926 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Hugo Jahnke
Curt Hugo Jahnke (6. maaliskuuta 1886 Tukholma – 12. tammikuuta 1939 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Carl Holmberg
Carl Johan Severin Holmberg (9. maaliskuuta 1884 Malmö – 1. joulukuuta 1909 Malmö) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Sven Forssman
Sven Otto Forssman (12. syyskuuta 1882 Göteborg – 1. maaliskuuta 1919 Göteborg) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Harald Halvorsen
Harald Halvorsen (16. marraskuuta 1878 Østre Aker – 11. elokuuta 1965 Oslo) oli norjalainen voimistelija. Hän kuului vuoden 1906 kesäolympialaisissa eli Ateenan välikisoissa kultaa joukkuekilpailussa voittaneeseen joukkueeseen. Vuoden 1908 kesäolympialaisissa Lontoossa Halvorsen joukkueineen sai siinä hopeaa.
Arthur Amundsen
Arthur Martinius Amundsen (22. maaliskuuta 1886 Oslo – 25. helmikuuta 1936 Vestre Aker) oli norjalainen voimistelija. Hän oli vuoden 1908 kesäolympialaisissa Lontoossa mukana saamassa joukkuekilpailussa hopeaa. Vuoden 1912 kesäolympialaisissa Tukholmassa hän joukkueineen sai ruotsalaissysteemin joukkuekilpailussa pronssia.
HMS Opossum
HMS Opossum on ollut kuuden Britannian Kuninkaallisen laivaston aluksen nimenä.
Etelännokkonen
Etelännokkonen ("Urtica dioica" ssp. "dioica") on poltinkarvallinen, monivuotinen ruohokasvi. Se on yksi nokkosen eli isonokkosen ("U. dioica") alalajeista.
Etelännokkonen kasvaa 30–300 senttimetriä korkeaksi. Varsi on nelisärmäinen, melko vankka ja tavallisesti haaraton. Varressa, lehtiruodeissa ja lehtisuonien alapinnalla on tavallisesti runsaasti poltinkarvoja sekä niitä lyhyempiä hapsikarvoja. Joskus harvoin poltinkarvat voivat puuttua kokonaan. Paksuhkot lehdet ovat vastakkain, ehyitä ja sahalaitaisia. Ainakin alimmat lehdet ovat herttatyvisiä. Tummanvihreä lehtilapa on muodoltaan puikea tai kapeanpuikea ja pitkäkärkinen. Kärkihammas ulottuu viereisiä hampaita paljon pitemmälle. Tavallisesti lehtilapa on 4–15 cm pitkä ja 2–3 kertaa leveytensä pituinen. Kukinto-osan alapuolisten lehtien lapa on tavallisesti enintään kaksi kertaa leveytensä pituinen. Vankka lehtiruoti on enintään noin puolet lavan pituudesta.
Etelännokkosen kukinnot ovat 4–8 cm pitkiä norkkoja ja pitempiä kuin lehtiruodit. Etelännokkonen on tavallisesti kaksikotinen, eli hede- ja emikukat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Etelännokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.
Euroopassa etelännokkosta tavataan koko mantereella aivan pohjoisimpia osia lukuun ottamatta. Levinneisyysalue jatkuu Aasian puolella aika Keski-Siperiaan, Keski-Aasiaan, Pohjois-Iraniin ja Turkkiin. Paikoitellen lajia tavataan myös Pohjois-Afrikassa. Pohjois-Amerikan keski- ja pohjoisosissa etelännokkosta tavataan paikoitellen tulokaslajina. 
Suomessa etelännokkonen kasvaa koko Suomessa. Runsaimmin lajia kasvaa Oulu–Joensuu-linjan eteläpuolella. Lapissa laji on harvinaisempi.
Etelännokkonen on selkeästi kulttuurisidonnainen laji, joka viihtyy monenlaisissa ihmisen muokkaamissa ympäristöissä. Sitä kasvaa muun muassa asumusten lähettyvillä, pihoilla, seinustoilla, puutarhoissa ja teiden varsilla. Alkuperäisenä luonnonkasvina etelännokkosta tavataan Suomessa ainoastaan Etelä-Suomen merenrantalehdoissa. Muualla maassa se on muinaistulokas. Maavartensa avulla laji muodostaa tiheitä kasvustoja.
Urho Kekkosen arkisto
Urho Kekkosen arkisto on Orimattilan Niinikoskella toimiva yksityinen valtionapuarkisto. Arkisto koostuu presidentti Urho Kekkosen (1900–1986) luovuttamasta arkisto- ja kirjallisesta materiaalista sekä Kekkosen lähipiirin pienemmistä yksityiskokoelmista. Aineisto käsittää muun muassa Urho Kekkosen kirjeenvaihdon, valokuvia ja äänitteitä. Arkiston toiminnasta vastaa Tasavallan Presidentin Arkistosäätiö.
Arkistosäätiön perusti presidentti Kekkonen 18. elokuuta 1970. Arkisto avattiin vuonna 1995 tutkijoille ja yleisölle. Vuoteen 2000 asti Urho Kekkosen arkiston käyttöoikeus vaati tutkimusluvan, koska asiakirjojen salassapitomääräykset vaativat muun muassa ulkopoliittisten asiakirjojen osalta lausuntoa ulkoasiainministeriöltä. Vuodesta 2001 alkaen lähes kaikki aineisto on ollut tutkijoiden vapaasti käytettävissä. Urho Kekkosen arkisto hyväksyttiin vuonna 1999 yksityiseksi, 80 % valtionapua saavaksi ar­kis­toksi.
Arkiston toimitilat sijaitsevat Orimattilan Niinikoskella säätiön omistamassa Hovilan tilan päärakennuksessa. Vuosien 1995–2011 aikana Urho Kekkosen arkiston kokoelmia on käyttänyt 705 tutkijaa, jotka ovat tehneet arkistoon 3 390 tutkijakäyntiä. Arkistoa on esi­telty 4 466 vieraalle. Tasavallan Presidentin Arkistosäätiön puheenjohtajina ovat toimineet hallitusneuvos Matti Kekkonen (1970–1998) ja johtaja Timo Kekkonen (1998-).
Keiko Hama
Keiko Hama (; s. 7. marraskuuta 1947 Chiban prefektuuri) on japanilainen entinen lentopalloilija. Hän kilpaili vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä saaden molemmilla kerroilla naisten joukkueen jäsenenä hopeaa.
Nationalismi (kirja)
Nationalismi () on vuonna 1990 ilmestynyt Eric Hobsbawmin kirja kansallisuusaatteesta poliittisena ohjelmana Euroopan historiassa. Teoksen on julkaissut suomeksi Vastapaino vuonna 1994 ja sen ovat suomentaneet Jari Sedergren, Jussi Träskilä ja Risto Kunnari.
Mildred Wiley
Mildred Olive Wiley (3. joulukuuta 1901 Massachusetts – 7. helmikuuta 2000 Massachusetts) oli yhdysvaltalainen yleisurheilija, joka sai vuoden 1928 kesäolympialaisissa Amsterdamissa pronssia naisten korkeushypyssä. Hän meni naimisiin ja otti käyttöön sukunimen Dee; hän sai viisi lasta, joista Bob Dee pelasi amerikkalaista jalkapalloa ammattilaisena.
Carita Forsgren
Carita Forsgren (s. 17. joulukuuta 1968 Tampere) on suomalainen kirjailija ja graafinen suunnittelija. Forsgren on opiskellut graafista suunnittelua Essenin yliopistossa Saksassa. Hän opettaa Tampereen ammattikorkeakoulussa viestinnän osastolla animaatiota, käsikirjoittamista ja kuvankäsittelyä.
Forsgrenin esikoisromaani on Kaarina Maununtyttären elämästä kertova "Kolmen kuun kuningatar", joka julkaistiin vuonna 2009. Vuodesta 2018 Storytel on julkaissut Forsgrenilta uusia teoksia äänikirjoina. Jännityksen ja historiallisten aiheiden ohella Forsgrenilta on julkaistu eri genrejä scifiin yhdistävä romaani. Hän on julkaissut myös tieteisnovelleja "Portti"-lehdessä.
Émile Albrecht
Émile Albrecht (1897 – 11. helmikuuta 1927 Sankt Moritz) oli sveitsiläinen soutaja. Hän edusti RC Lausannea. Hän kilpaili vuoden 1924 kesäolympialaisissa Pariisissa, jossa hän voitti kultaa perämiehellisessä nelikossa ja sai lisäksi pronssia perämiehettömässä nelikossa.
Reason 6
Reason 6 On Propellerhead Softwaren kehittämä musiikinteko-ohjelma (DAW,Digital Audio Workstation).
Musiikki tuotetaan äänittämällä ja miksaamalla audiota ja/tai MIDI:ä yhdessä kappaleen voi renderöidä MP3-, WAV-tai Ogg Vorbis tiedostomuotoon. Teoksen Voi myös tallentaa Reasonin omaan .rns-projektitiedostoon myöhempää työstämistä varten.
Reason on pattern-pohjainen musiikkisekvensseri,jossa kappaleet luodaan osista (pattern) käyttäen Eri työkaluja. Patterneista kootaan kokonaisuus Sequencer-ikkunaan.
Uudemmat versiot ovat suuntautuneet monipuoliseen musiikintuotantoon, kun taas vanhemmat versiot (versio 4 ja vanhemmat) olivat tracker-henkisempiä, ennemmän konemusiikkiin soveltuvia.
http://www.propellerheads.se/
Manuel Alcalde
Manuel Alcalde Fornieles (31. joulukuuta 1956 Guadix – 23. huhtikuuta 2004 Guadix) oli espanjalainen kävelijä. Hän kilpaili 50 kilometrin kävelyssä vuoden 1984 kesäolympialaisissa Los Angelesissa sijoittuen yhdeksänneksi. Hän osallistui samaan tapahtumaan vuoden 1988 kesäolympialaisissa Soulissa jääden 25. sijalle.
Berner (suku)
Berner-nimisiä sukuja on ollut Suomessa ainakin kolme:
1700-luvulla Suomessa vaikuttanut saksalaissyntyinen arkkitehti Samuel Berner ei kuulunut mihinkään edellä mainituista suvuista.
Tunnetuimman suomalaisen Berner-suvun kantaisä oli Norjasta 1800-luvulla tullut kauppias Sören Berner, joka asettui Suomeen ja perusti elintarvikkeiden kuljetusyrityksen, josta syntyi nykyinen Berner Oy.
Santiago Amat
Santiago Amat Cansino (22. kesäkuuta 1887 Barcelona – 5. marraskuuta 1982 Barcelona) oli espanjalainen purjehtija. Hän osallistui kesäolympialaisiin 1924, 1928 ja 1932 saaden vuonna 1932 pronssia snowbirdissa.
Berner (täsmennyssivu)
Berner () voi tarkoittaa ainakin seuraavia:Sukunimenä:
Notre Dame d’Afrique
Notre Dame d’Afrique on katolinen basilika Algerin kaupungissa Algeriassa. Sitä alettiin rakentaa vuonna 1859, ja se valmistui vuonna 1872. Kirkon suunnitteli ranskalainen arkkitehti Jean Eugène Fromageau. Katedraali on 124 metriä korkea. Sen edessä on piispa Dupuchin pronssinen patsas. Hän oli Algerian ensimmäinen piispa. Kirkkoa alettiin entistää vuonna 2001, ja entisöiminen päättyi vuonna 2010.
Wilson Abraham Moncayo Jalil
Wilson Abraham Moncayo Jalil (20. syyskuuta 1944 – 12. maaliskuuta 2012) oli ecuadorilainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Santo Domingo de los Coloradosin hiippakunnan piispaksi 11. toukokuuta 2002. Piispaksi vihkiminen seurasi 22. kesäkuuta. Pääkonsekraattorina toimi José Mario Ruiz Navas, jota avustivat Vicente Rodrigo Cisneros Durán ja Raúl Holguer López Mayorga.
Moncayo Jalil kuoli 67-vuotiaana virassa.
Árpád Pédery
Árpád Pédery (1. helmikuuta 1891 Budapest – 21. lokakuuta 1914 Galitsia) oli unkarilainen voimistelija. Hän kilpaili vuoden 1912 kesäolympialaisissa Tukholmassa, jossa hän oli mukana saamassa hopeaa joukkuekilpailussa.
Half Apple
Half Apple on Turussa vuonna 2004 perustettu nelihenkinen rockyhtye, joka musiikissa yhdistyvät progressiivinen rock ja moderni indierock. Yhtye julkaisi ensimmäisen pitkäsoittonsa "Hands That Held Up the Sky" maaliskuussa 2012.
Half Apple syntyi syksyllä 2004 kun aikaisemmasta bändistään eronneet nuoret muusikonalut, Santeri Palkivaara ja Valtteri Sjöblom perustivat yhtyeen. Nimen bändi sai aikaisemman yhtyeen nimestä, jonka toisen puolikkaan Palkivaara ja Sjöblom olivat muodostaneet. Rumpaliksi yhtyeeseen liittyi Ville-Pekka Vaaralahti. Bändi soitti triona kevääseen 2007 saakka, jolloin Henri Lyysaari liittyi yhtyeeseen laulamaan ja soittamaan koskettimia. Lyysaaren liittymisestä lähtien yhtyeellä ei ole ollut yhtä selkeää lead-laulajaa, vaan Lyysaari ja Palkivaara ovat jakaneet laulajan tontin.
Vuoteen 2007 mennessä keikkakokemusta oli kertynyt Half Applelle jo runsaasti ja yhtye oli äänittänyt muutaman demoluonteisen omakustanne-EP:n. Työ bändin eteen kantoi aina vain enemmän hedelmää, eikä ihmekään että yhtye löysi itsensä keväällä 2007 Suomen suurimman valtakunnallisen bändikilpailun Äänen ja vimman finaalista. Voiton makuun bändi pääsi kilpailupuolella ensimmäisen kerran keväällä 2008 Lukiolaisten liiton valtakunnallisessa bändikilpailussa, jossa Half Apple julistettiin Suomen parhaaksi lukiolaisbändiksi. Keväällä 2009 yhtye voitti Turun alueen bändikuninkuuden perinteikkäässä Turku Bandstand -kilpailussa, jossa Half Apple oli vuotta aiemmin ansainnut kolmannen sijan. Kesällä 2009 Suomen Arvostelijain Liiton Turun osasto myönsi yhtyeelle tunnustuspalkinnon, 'Kritiikin puolen kilon punnuksen', jonka on aikaisemmin saanut mm. The Crash.
Joulukuussa 2009 yhtye aloitti ensimmäisen kokopitkän albuminsa, "Hands That Held Up the Skyn" äänitykset. Levy saatiin miksaus ja masterointi mukaan lukien valmiiksi kesäkuussa 2011. Helmikuussa 2012 yhtye ilmoitti solmineensa sopimuksen levyn julkaisusta Presence Records levy-yhtiön kanssa ja levy ilmestyi kauppoihin 14. maaliskuuta 2012.
Maximilian Mechler
Maximilian Mechler (s. 3. tammikuuta 1984) on saksalainen uransa lopettanut mäkihyppääjä ja joukkuemäen hopeamitalisti lentomäen mm-kilpailuista Vikersundista 2012.
Mäkihypyn maailmancupissa hänen paras henkilökohtainen sijoituksensa on kolmas sija Trondheimin suurmäen kilpailusta joulukuussa 2003.
Mechler lopetti uransa mäkihyppääjänä vuonna 2014.
Jumalan historia
Jumalan historia: 4000 vuotta juutalaisuutta, kristinuskoa ja islamia () on vuonna 1993 ilmestynyt Karen Armstrongin kirja kolmen monoteistisen uskonnon historiasta. Armstrong käsittelee juutalaisuutta, kristinuskoa ja islamia. Teoksen julkaisi suomeksi Ajatus vuonna 2007 ja sen suomensi Markku Päkkilä.
Mäntyluodon rautatieasema
Mäntyluodon rautatieasema (lyh. Mn) on Suomen rataverkon asema Porissa Kirrinsannan kaupunginosassa. Kaksikerroksinen punatiilinen rakennus on valmistunut vuonna 1984. Ennen Mäntyluodon nykyistä asemaa oli käytössä vuonna 1900 rakennettu Mäntyluodon vanha rautatieasema.
Asema sijaitsee Tampere–Pori-radan Tahkoluotoon jatkuvan rataosuuden varrella noin kilometrin päässä Mäntyluodon satamasta. Asemalla on ainoastaan tavaraliikennettä. Rataosa Porin keskustasta Mäntyluotoon rakennettiin vuosina 1898–1899. Henkilöliikenne junalla Mäntyluotoon lopetettiin vuonna 1953, mutta sitä kokeiltiin lyhyen aikaa kiskobusseilla vuonna 1975, jolloin pysähdyspaikat olivat Kirrinsannassa lähellä nykyistä rautatieasemaa ja satamassa puoli kilometriä asemalta eteenpäin.